**Košarkaški klub Basket 2000**

**Pravilnik o radu i ponašanju**

Pravilnik služi da odredi pravila ponašanja kojih se moraju pridržavati svi članovi kluba Basket 2000 kao osnovna mjera predostrožnosti, afirmacije rada, discipline, ponašanja na treninzima, utakmicama, ponašanja na putovanjima i objektima u kojima se boravi.

Sa ovim pravilnikom moraju se upoznati svi članovi kluba Basket 2000 i roditelji igrača, a svaki slučaj nepridržavanja pravilniku povlači sa sobom određenu odgovornost.

Članovi kluba su: igrači, treneri i uprava kluba.

**Osnovne vrijednosti Košarkaškog kluba BASKET 2000:**

* **TIMSKI RAD**

Košarka je timski sport. Na zaboravi nikad na svog saigrača.

* **DISCIPLINA**

Igrač, trener, roditelj ili predstavnik igrača ne smije se ni u koje vrijeme, a posebno za vrijeme utakmice, ponašati na način koji se može negativno odražavati na Klub, ostale igrače, suce ili košarku u cjelini .

Prisustvo roditelja za vrijeme održavanje treninga nije moguće zbog pravilnika o korištenju sportskih dvorana.

Za utvrđivanje disciplinske odgovornosti i izricanje kazne kao i njeno eventualno poništavanje nadležan je glavni trener.

* + **OBRAZOVANJE**

Školovan igrač u civilnom društvu, te tehničko-taktički obučen sportaš naš je model košarkaša.

* + **SPORTSKI DUH**

Budi uvek maksimalno spreman za trening i utakmicu. Uvek treniraj sa puno elana, volje i želje da postigneš uspjeh.

**Obaveze članova kluba**

*Obaveze uprave:*

* Raditi na razvoju Kluba
* Obezbijediti kvalitetne sale i opremu za rad

*Obaveze trenera:*

* pripremiti trening
* obavjestiti igrače o vremenu početka treninga i eventualnim izmjena
* prikupiti članarine

*Obaveze igrača:*

* Na treningu je obavezna uredna sportska oprema, a posebno napominjeno da je za ulazak u sportsku salu obavezno nošenje čistih patika.
* Svi igrači KK Basket 2000 moraju da dolaze 10 minuta prije početka svakog treninga i pripreme se za trening. Samo trener može prema svojim kriterijumima da dozvoli nedolazak i zakašnjene na trening. Trening počinje na trenerov signal.
* Strogo je zabranjeno korištenje mobilnih telefona za vrijeme trajanja sportskih aktivnosti, zajedničkih sastanaka i zajedničkih obroka.
* Svaka povreda i bolest se moraju prijaviti treneru. U slučaju da nije teža bolest ili povreda igrač je obavezan da prisustvuje treninzima osim ako ljekar ne preporučuje nešto drugo.
* S obzirom da se KK Basket 2000 finansira od članarina iz kojih se izdvajaju sredstva za sale, naknade za trenere, kotizaciju za lige, sudije i službena lica, lopte i ostalu prateću opremu, molimo Vas da u skladu sa svojim mogućnostima članarinu uplatite najkasnije do 20-og u mjesecu za tekući mjesec.
* Treneri vode evidenciju o prisutnosti na treninzima, u slučaju izostanaka (opravdanih, neopravdanih). Igrači su dužni da plate članarinu bez obzira na odsustvo, osim ako su bili odsutni čitav mjesec, kad plaćaju 50% iznosa mjesečne članarine.

Sportski pozdrav!